Cum sunteți priviţi de localnici, ca 
oameni care vă trăiţi credința? Se 
poate face misiune şi în rândul 
nemților? 


Poporul german este unul educat în 
spiritul respectului reciproc. Ne res- 
pectă ca şi credincioşi, ne respectă 
ca şi clerici şi niciodată nu am fost 
blamaţi pentru credinţă noastră. 
Mulţi dintre ei sunt impresionați de 
bogăţia şi frumuseţile Ortodoxiei. 
Preoţii catolici sunt foarte deschişi 
spre dialog și binevoitori cu comuni- 
tățile de români, dovadă stând şi 


faptul că pentru multe dintre biseri- 
cile în care slujim, nu percep chirie, 
iar acolo unde se percep chirii, aces- 
tea sunt modice. Sunt preoţi care re- 
ușesc să facă misiune în rândul 
nemților. Unul dintre ei este Iero- 
monahul Chiril, consilier în cadrul 
Arhiepiscopiei Germaniei, preot ca- 
re o dată pe lună săvârşeşte Sfânta 
Liturghie în limba germană pentru 
enoriașii nemți interesaţi de Orto- 
doxie. La această Sf. Liturghie parti- 
cipă aproximativ 30-40 de persoa- 
ne, dintre care câţiva s-au convertit. 





Aveţi un gând de pus la inima noas- 
tră despre frații mulți care trăiesc 
în alte ţări? 


Fiecare dintre noi, cei ce trăim de- 
parte de ţară, purtăm în suflet o 
emoție sfântă atunci când ne gân- 
dim la ţara noastră și la voi, fraţii 
noştri. De aceea vă îndemnăm pe 
toţi să vă rugaţi pentru noi, ca într-o 
bună zi să se milostivească Dumne- 
zeu și să ne reunim cu toţii în ţara 
noastră mamă, România. Așa să ne 
ajute Dumnezeu! 

Sf. Porfirie 


Vă iubesc și mă rog 
pentru toţi 

Sf. Porfirie este un fenomen 

unic în istoria Bisericii nu 

doar pentru harismele neo- 


ANUNTURI 





« Biserica își pune acoperământ nou, 
ca o mireasă care se găteşte de întâl- 
nirea cu Mirele său, din Noaptea In- 
vierii. O echipă de maramureşeni cu 
experiență în acest fel de lucrări 
(peste 190 de biserici acoperite) se 
ostenesc în aceste săptămâni la nece- 
sara îmbrăcare din nou cu şindrilă a 
Bisericuţei. 


+ Suntem chemaţi prin privegheri 
săptămânale, dar şi prin gândul de 
fiecare zi, să înmulţim rugăciunile în 
această perioadă în care mai mulţi 
frați au luat crucea bolii și a izolării, 
neuitând a-i pomeni şi pe cei care îi 
ajută (familiile lor, medici, asistente). 








ŞTIRI 





SE. PORFIRIE KAVSOKALYVITUL 


Mânăstirea Pătrăuți a 
fost redeschisă după 
mai bine de două seco- 
le. In Duminica Sfintei 
Cruci, PS Damaschin Dor- 
neanul a prezentat-o pe 
noua stareță a aşezămân- 
tului monahal şi a oficiat 
Sfânta Liturghie. Ctitorie a 


lea, devenind biserică de 
mir. Locaşul de cult, cu o 
valoare arhitecturală şi 
iconografică deosebită, a 
fost scos din anonimat în 
mare parte datorită preo- 
tului Gabriel Herea, care a 
slujit la Pătrăuți din toam- 
na anului 2003, şi datorită 

SCARA 


Ureuș duhovnicesc la îndemâna 
tuturor 


Cuvânt al Sf. Teofan Zăvorâtul 


Noi, mirenii, putem străbate treptele Scării 
în altă formă decât cea monahală, dar cu 
aceeași putere. 


pP entru ca nu cumva careva, după 
ce s-a ostenit puţin în săvârşi- 
rea binelui sau a dus o vreme viaţă 
creștinească, să creadă că a făcut 
deja totul sau că a ajuns departe în 
calea spre desăvârşire, fiecăruia 
dintre noi i se aduce aminte de Sf. 
loan Scărarul, aşa încât, amintin- 
du-ne de el, să ne zugrăvim în min- 
te sfânta lui Scară și, măsurând cu 
ea ostenelile noastre, să putem ho- 
tărnici mai limpede cât din cale am 
străbătut şi cât ne-a mai rămas. 


E uşor pentru oricine să bage de 
seamă că au fost trei trepte de căpe- 
tenie în viaţa Sf. loan Scărarul: pă- 
răsirea lumii și a tuturor nădejdi- 
lor ei; ostenelile ascultării, după 
voia îndrumătorului; și liniştirea 


[isihia], care l-a făcut vrednic de 
harismele dumnezeieşti şi de călău- 
zirea cu dumnezeiască înţelepciune 
a altora, prin scrierea Scării, unde a 
zugrăvit chipul vieţii creştine desă- 
vârşite, pe care el însuşi o străbătu- 
se şi care i se întipărise, prin harul 
lui Dumnezeu, în inimă. 


Să nu gândească cineva: „Asta e 
viața de călugăr-pustnic, dar noi 
suntem mireni, trăim în societate, 
între oameni: cum putem adapta 
viața Sfântului Ioan la noi? Chiar 
dacă ar vrea cineva să îi urmeze 
pilda, nu va putea, fiindcă noi ne 
aflăm în cu totul alte circum- 
stanţe“. Să ştiţi, fraţilor, că puterea 
nu e în formă. Noi nu putem stră- 
bate cele trei trepte arătate în felul 

în care au fost ele străbătute de că- 
tre Sf. Ioan şi sunt străbătute de 
către toţi ne-mirenii; dar le putem 
străbate aşa cum pot fi ele străbătu- 
te în lume, trăind între mireni: în 
altă formă, dar cu aceeaşi putere. 


Ceea ce este la Sf. Ioan părăsirea 
lumii şi retragerea în Mănăstirea 
Sinaiului, aceea este la noi părăsi- 
rea vieţii păcătoase şi pătima- 
şe şi întoarcerea minţii şi ini- 
mii spre a face pe placul lui 
Dumnezeu: fiindcă lumea este 
chip al vieţii pătimaşe şi păcătoase, 
iar mănăstirea este simbol al vieţii 
îmbunătăţite. Cel ce părăseşte pă- 





Sf. ler. Calinic de la Cernica (1: aprilie 1868) 
A ctitorit Schitul Frăsinei, unde a rânduit regula de vieţuire athonită. A ridicat în total 7 


biserici şi 3 paraclise. A fost un iubitor al literaturii, a scris: versuri, o cronică, istoria 
Mănăstirii Cernica şi îndreptare duhovnicești. Mărturii contemporane atestă că sfântul 
avea darul tămăduirii de boli, al cunoaşterii gândurilor şi al unor evenimente din viitor. 


Vă iubesc şi 
mă rog pentru toţi 


Sfântului Voievod Ștefan căruia s-au demarat ample 
cel Mare în 1487, Mănăsti- lucrări de restaurare a pic- 
rea Pătrăuţi—cea mai ve-  turii interioare, care este 
che mănăstire de maici din în mare parte păstrată, şi a 
Moldova—a fost desfiinţa- fragmentelor de pictură 
tă de Imperiul Austriac la  exterioară.(basilica.ro) 
începutul secolului al XIX- 


bişnuite, asceza tăinuită sau 
dragostea nemărginită, ci 9 
mai ales pentru învăţătura Ă 

sa nemaiîntâlnită. Alungă 

de la noi frica de pedeapsă şi iad, făcând din Hris- 
tos prietenul, fratele nostru... Ne sfătuieşte să ne- 
socotim patimile, să nu ne preocupe sinele cel rău, 
ci cel bun, să ne dăruim din tot sufletul, cu sârg, 
iubirii lui Hristos, îndreptându ne astfel spre o 
sfințire nesângeroasă, ca în felul acesta nevoinţa, 
cu totul de trebuinţă, să se săvârşească acum din 
iubire, din recunoştinţă faţă de Dumnezeu. 





„Starețul este inima tuturor inimilor care îl caută şi îi cer sfat şi mângâiere. EI este 
calea spre desăvârşire a tuturor sufletelor credincioase din jurul său.” 

„Călugărul, oriunde va merge şi oricât bine va găsi, tot nu este ca unde şi-a pus meta- 
nia, fiindcă inima lui nu este în pace.” 

„Trebuie să avem mare grijă când intrăm în Sfânta Biserică sau în Sfântul Altar, că 
acolo este Insuşi Domnul nostru lisus Hristos de faţă în Sfintele Taine.” 

„A învăţa pe oameni să se iubească între dânşii, să-și iubească patria, să jertfească 
orice interes pentru fericirea ei viitoare, care este pentru voi şi pentru copii voştri, 
este datoria noastră.” 


Aşteptăm întrebările, sugestiile şi eventualele colaborări 
pe adresa revista.maximina(ogmail.com sau la tel. 


0734.194.372. DI | 
Mulţumim tuturor pentru rugăciuni şi ajutor financiar. 








catul şi ia hotărârea de a trăi în 
sfinţenie, acela face același lucru ca 
cel ce părăseşte lumea şi intră în 
mănăstire. Dacă în acest post v-aţi 
pocăit fără făţărnicie şi aţi luat hotă- 
rârea de a nu-L mai răni pe Dumne- 
zeu cu păcatele voastre, iată că v-aţi 
făcut următori ai Sfântului loan în 
părăsirea de către el a lumii şi retra- 
gerea în mănăstirea din Sinai. Ră- 
mâne doar să fiţi statornici în aceas- 
tă hotărâre și în împlinirea cerin- 
țelor ei, și vă veţi face următori ai 
lui şi în cea de-a doua treaptă a ur- 
cării lui spre desăvârşire. 


Pe cea de-a doua treaptă, în mănăs- 
tire, Sf. loan a purtat osteneala as- 
cultării sub povăţuirea unui stareţ- 
îndrumător. În felul de viaţă pe care 
îl ducem noi, în ce trebuie să conste 
această ascultare? În împlinirea 
poruncilor care hotărnicesc felul 
de viaţă al fiecăruia dintre noi ca fa- 
milist, ca membru al societăţii civile 
și ca fiu al Bisericii. Fă ceea ce îţi 
spun poruncile, și vei fi un bun as- 
cultător. Eşti slugă? Implinește po- 
runcile pentru slugi. Eşii tată sau 
mamă? Implineşte poruncile pentru 
părinţi. Eşti fiu? Implineşte porun- 
cile pentru fii. Eşti judecător? Impli- 
nește poruncile privitoare la dreapta 
judecată. Eşti negustor? Negusto- 
rește aşa cum e porunca. Rânduiala 


statului cere ceva? Împlineşte. Şi tot 
ce poruncește Sfânta Biserică să îm- 
plineşti, de la cel mai mic lucru la 
cel mai mare. Toate acestea alcătu- 
lesc ascultarea cea mântuitoare, 
când omul nu lucrează după voia sa, 
ci după cum este poruncit. Sf. loan a 
avut îndrumător. Cine sunt îndru- 
mătorii voştri? Păstorii Bisericii. 
Mergi, întreabă şi ia învăţătură 
de fiecare dată, şi fă după po- 
vaţa lor. Ei nu vă vor grăi voia lor, 
ci poruncile Evangheliei şi rânduie- 
lile Sfintei Biserici. Iată: cel care în 
acest chip, părăsind păcatul, va în- 
cepe să trăiască întru ostenelile fa- 
cerii de bine şi împlinirii poruncilor 
lui Dumnezeu în toate privinţele 
vieţii sale, sub călăuzirea păstorilor 
legiuiţi, acela va fi următor al Sfân- 
tului Ioan în cea de-a doua treaptă a 
desăvârşirii lui. 


În fine, cum să-i urmăm în liniştire? 
Iată cum. Ce este liniştirea? Privind 
dinafară, este îndepărtarea de toţi şi 
petrecerea în singurătate; iar lăun- 
tric — este îndepărtarea oricărei îm- 
prăştieri a gândului şi adunarea de 
sine înăuntrul inimii pentru a petre- 
ce acolo fără ieşire, doar înaintea fe- 
țţei Atotvăzătorului Dumnezeu. Li- 
niştirea cea dinafară nu ne este la 
îndemână şi la felul nostru de viaţă 
poate fi doar întâmplătoare; însă li- 





niștirea lăuntrică ne e la îndemâ- 
nă. Pe aceasta să v-o și puneţi ca 
rânduială, îngrijindu-vă în tot chi- 
pul a intra cât se poate de des în voi 
înşivă, în cămara voastră lăuntrică, 
și acolo să staţi în singurătate doar 
înaintea lui Dumnezeu. Fie că sun- 
teți acasă, fie că sunteţi pe drum, la 
datorie sau în biserică, încordați-vă 
pentru a nu ieşi din inimă cu luarea 
-aminte şi a nu rupe ochiul minții 
voastre de vederea feţei lui Dumne- 
zeu: şi veţi fi sihaştri, altfel spus i- 
sihaști. Osteneala facerii de bine şi a 
împlinirii poruncilor lui Dumnezeu 
smulge din firea noastră patimile și 
deprinderile păcătoase. Atunci se 
naşte dorul de a fi una cu Dom- 
nul. Așa începe liniştirea lăun- 
trică, ce este cu putinţă şi pen- 
tru familişti. Rămâne doar să vă 
continuaţi viaţa întru aceeaşi oste- 
neală a facerii de bine, în tot chipul 
îngrijindu-vă şi rugându-vă să fiţi 
mai des în aceste stări, şi căutând ca 
ceea ce se întâmplă din când în când 
să devină ceva neîntrerupt. Şi aşa va 
fi. Domnul nu va părăsi osteneala 
dragostei. Trebuie doar să înlătu- 
răm din viaţa noastră tot ce poate 
strica această bună rânduială și 
stinge fericita căldură a liniştirii lă- 
untrice. Amin! 





trepie 


coborâţi o treaptă 


priviţi marea şi-i respiraţi libertatea 


briza se lipeşte de cuvintele tale 
care încep să-i pătrundă în inimă 


coborâţi cele 30 de trepte 

sufletele se deschid 

al tău devine carte 

al lui e încă peşteră 

în care încearcă să-şi ascundă pati- 
mile 


se ţese un covor din mărturisirile 
voastre 

florile apărute vă mângâie genun- 
chii 

absorbiți cuvintele Lui 

şi răsar din voi cuvinte noi şi calde 
neştiute 


începe urcarea 

deşi pare grea e tot mai lumină 
bucuroşi că balastul a rămas jos 
observați că aţi îmbătrânit 
frumos 


SCĂRI 








al O scară? 


- iată ai ajuns mai sus de nori 
de unde poți pune orice întrebări 


- oare de ce sunt aici? 
cum fac să mă dau jos? 
al O scară? 


- ţi-ai zidit un orizont mai întâi 
apoi zidind vertical 

te-ai înălțat mult deasupra lui 
nu te mai vezi din lume 

toate cele de jos redevin origine 
ascunzându-se-n materie 

iar spiritele mari se ridică peste 
nori 


- nu mă păcăleşti — vreau o scară 

ca apoi acolo jos 

să-mi vindec rănile 

să-mi construiesc cu temeinicie aripi 
aripi de Duh 


PN. 








„Pentru pro- 
povâduirea 
Evangheliei 
lui Hristos se 
merită orice 
jertfă.” 


INTERVIUL SĂPTĂMÂNII 


De vorbă cu diaconul Daniel Alb 


despre VIAŢA ÎN DIASPORĂ 





Săptămânile trecute am avut bucuria de a ne reîntâlni cu protopsaltul nostru, Daniel Alb, şi familia sa. Acum 
este diacon în Germania, unde locuieşte de o vreme. L-am rugat să ne spună câteva lucruri despre viaţa de aco- 


lo, mai ales în ce priveşte Biserica. 





De câtă vreme ați plecat în Germa- 
nia cu familia şi cum aţi reuşit să vă 
integrați acolo? 


Am plecat din România, împreună 
cu soţia şi cei doi copii, în luna iulie 
2018. Locuim în landul Bavaria la 
circa 65 km distanţă de Miinchen. O 
parte din familia noastră muncea în 
Germania de câţiva ani şi ei au fost 
cei care ne-au găsit un loc de muncă 
și o locuinţă. La scurt timp, după ce 
am ajuns în Germania, ne-am înre- 
gistrat la primărie, am început mun- 
ca, copiii au fost înscriși la grădiniță 
și lucrurile au intrat pe un făgaş nor- 
mal. Spre bucuria noastră, în locali- 
tatea în care locuim, am găsit o bise- 
rică catolică care găzduia o frumoasă 
comunitate de români creştini orto- 
docşi. În rândul acestei comunităţi 
am întâlnit oameni minunaţi care ne 
-au primit cu multă dragoste în mij- 
locul lor şi în scurtă vreme am legat 
prietenii. Totodată m-am implicat 


activ în cadrul acestei comunităţi 
prin aportul adus la strană, precum 
şi prin dirijarea corului. Toate aceste 
aspecte ne-au facilitat integrarea în 
Germania. 


Ce înseamnă a fi diacon şi preot 
acolo? Vă plăteşte Biserica să puteți 
trăi? 


Preotul care păstorește această co- 
munitate de români, a apreciat lu- 
crarea pe care am făcut-o în rândul 
comunităţii ortodoxe, despre care a- 
minteam mai sus, şi, la recomanda- 
rea sa, în luna octombrie a anului 
2019, am fost hirotonit întru diacon, 
de către IPS Serafim Joantă, Mitro- 
politul Ortodox al Germaniei, Euro- 
pei Centrale şi de Nord. Bucuria a 
fost cu atât mai mare, întrucât hiro- 
tonia mea a culminat cu botezul ce- 
lui de-al treilea copil al nostru. As- 
tăzi slujesc într-un orăşel din Bava- 
ria, Altotting, un puternic centru de 
pelerinaj al Bisericii Catolice, care în 
condiţii de normalitate, adună peste 
un milion de pelerini în fiecare an. 
Preoţii catolici îl numesc: "Vaticanul 
Bavarez”. Arhiepiscopia Ortodoxă 
Română a Germaniei, Austriei şi Lu- 
xemburgului cuprindea la 1.01.2019 
un număr de 130 unităţi bisericești 
(106 parohii, 23 filii şi o mănăstire), 
din care 109 în Germania, 20 în Aus- 
tria şi una în Luxemburg. Însă dez- 
voltarea Arhiepiscopiei noastre este 
una dinamică, mereu înființându-se 
parohii noi. Ca şi clerici în diaspora, 
nu suntem remuneraţi de către insti- 
tuţia căreia îi aparţinem. În schimb 
preoţii îşi pot constitui un venit din 
contribuţiile lunare ale enoriașilor, 
dar acestea, în cele mai multe cazuri, 
nu sunt suficiente şi astfel majorita- 
tea clericilor sunt nevoiţi să mun- 
cească pentru a-și întreține familia. 
Misiunea preoţilor din Germania nu 
este una tocmai uşoară, însă pentru 
propovăduirea Evangheliei lui Hris- 
tos se merită orice jertfă. 


Cum este comunitatea românească 
de acolo, caută Biserica? 


Misiunea Bisericii Ortodoxe Roma- 
ne, aici în Germania este una extrem 
de rodnică. Atât Mitropolitul Sera- 
fim cât şi Episcopul Vicar, Sofian 
Braşoveanul, se implică cu multă dă- 
ruire în lucrarea de propovăduire a 
Evangheliei pe aceste meleaguri. E- 
xistă două centre bisericești puterni- 
ce la Nurnberg şi la Munchen, aces- 
tea fiind construite în mare parte din 
donațiile enoriașilor. Acestor centre 
li se mai adaugă și alte biserici orto- 
doxe, construite tot din dragostea pe 
care oamenii o au faţă de credinţa 
strămoșească și faţă de valorile şi 
tradiţiile româneşti. Oamenii mun- 
cesc foarte mult în timpul săptămâ- 
nii, iar slujba de duminică pot spune 
că este ca o oază de liniştire și ca un 
izvor din care creştinii se adapă du- 
hovnicește pentru o nouă săptămâ- 
nă. Credincioşii se spovedesc şi se 
împărtăşesc regulat. Impresionant 
este faptul că mulţi dintre credin- 
cioşi parcurg zeci de kilometri pen- 
tru a participa la Sf. Liturghie. Cu- 
nosc o familie care vine la Biserică 
de la o distanţă de 120 km. Toată a- 
ceastă jertfă a oamenilor cred că de- 
monstrează dragostea lor pentru 
Hristos şi totodată grija pentru su- 
flet. 


Ce probleme diferite față de aici în- 
tâmpină un tânăr care slujeşte lui 
Dumnezeu în Germania ? 


Eu cred că cea mai mare problemă 
cu care se poate confrunta un tânăr 
care Li slujeşte lui Dumnezeu în dias- 
pora, este aceea că nu poate să-l de- 
dice mai mult timp lui Dumnezeu. 
Ca şi cleric pot să spun că sunt afec- 
tat de acest aspect, întrucât de multe 
ori simt nevoia să fiu în Biserică, la 
sărbători, la vecernii etc., dar nu pot 
pentru că în acest timp trebuie să 
muncesc. 


Sf. lerarh Pahomie de la Gledin 


„Cel mai de seamă cărturar dintre clericii 


moldoveni din acel timp” (N. Iorga) 
(114 aprilie 1724) 





atul Gledin din judeţul Bistriţa- 

Năsăud este atestat documentar 
încă din secolul al XIV-lea, fiind una 
dintre localităţile care apărau hota- 
rele principatului Transilvaniei. Aici, 
în familia preotului Eftimie Penciu, 
vede lumina zilei aproximativ în a- 
nul 1660, viitorul ierarh Pahomie, 
căruia i-au pus numele la botez Pe- 
tru. Deşi există puţine informaţii 
despre copilăria sfântului, se ştie to- 
tuşi că familia preotului Eftimie avea 
aplecare spre carte, acesta învăţân- 
du-l pe Petru să citească, folosindu- 
se de Sf. Scriptură şi de scrierile Sf. 
Părinţi, fiindcă era „iubitor de Hris- 
tos şi doritor de viaţă pustnicească 
încă din tinerețile lui”. La 26 de ani, 
este tuns monah în obștea mănăsti- 
rii Neamţ din Moldova, cu numele 
Pahomie. Nu este singulară trecerea 
munţilor Carpaţi de către tânărul 
Petru. În jurul anului 1700, din pri- 
cina prigoanei religioase ce se inten- 
sificase în Ardeal și care a culminat 
cu impunerea forţată a greco-catoli- 
cismului în rândul multor obşti de 
români, o parte dintre aceștia au 
preferat să găsească refugiu şi liniște 
duhovnicească în celelalte pămân- 
turi româneşti. 


După ce viaţa sa a început să strălu- 
cească între monahii obștii, a fost a- 
les stareţ al Neamţului. El a avut în 
vedere în primul rând reînnoirea 
vieţii duhovniceşti a monahilor, rân- 
duind spovedanie deasă şi participa- 
rea la toate slujbele zilnice. Sunt ani 
în care nu numai gospodărirea şi 
conducerea mănăstirii îi vor ocupa 
timpul, dar şi citirea cărţilor duhov- 
niceşti, pe care le adună în număr 
mare în biblioteca mănăstirii. 


În 1704 a pornit spre Ucraina, dor- 
nic să-i cerceteze pe părinţii îmbu- 
nătățiţi de acolo. Ajuns la Lavra Pe- 
cerska, a zăbovit 2 ani, timp în care 
şi-a întărit dorul de viaţă pustniceas- 
că. În acei ani a avut o întâlnire care 
îi va marca viitorul. A mers la Cer- 
nigov să-l întâlnească pe Sf. Dimi- 
trie, viitor episcop al Rostovului, 
ale cărui scrieri le citise şi pe care îl 
ştia a fi omul lui Dumnezeu. Sf. Di- 
mitrie l-a primit şi l-a aşezat la ma- 
să, împreună cu alţi oaspeţi, iar la 
sfârşit i-a dăruit o carte scrisă de el, 


„Rostul de aur”. Aceasta s-a păstrat 
în biblioteca mănăstirii Neamţ, unde 
se pot citi însemnările Sf. Pahomie: 
„Și mi-a dăruit-o mie, ieromonahu- 
lui Pahomie, în cetatea Cerneva 
(Cernigov), că umbla de învăţa pe 
toți cuvânt de mântuire. Și am fost 
mai multe zile cu sfinția sa la masă, 
ascultându-i învățătura sfântă. Și 
m-a întrebat: Ce doreşte inima 
ta? Şi i-am spus că doreşte să pe- 
treacă viața cu tăcere în pustie. 
Și m-a binecuvântat din toată ini- 
ma sa şi mi-a zis: Domnul să fie 
cu tine, să umple dorul tău!” 


Întărit cu acest cuvânt, Sf. Pahomie 
se întoarce în Moldova, unde nu îşi 
reia stăreţia, ci caută să se retragă în 
munţi, în singurătate. Îşi va afla loc 
după dorirea inimii sale în Muntele 
Chiriac, din împrejurimile Neamţu- 
lui, unde erau mulţi sihaştri. Insă 
nici aici nu îi este dat să petreacă 
mult timp, întrucât, în 1707, o ceată 
de boieri porniţi la vânătoare, îi află 
chilia și, intrând în vorbă cu el, des- 
coperă o comoară duhovnicească. La 
puţină vreme, domnitorul Dimitrie 
Cantemir îl numeşte cu sila ierarh al 
Romanului. Şi în această treaptă ie- 
rarhică şi-a pus sufletul pentru oile 
cele cuvântătoare, având deosebită 
grijă de preoţi şi monahi. De aseme- 
nea nu a uitat bisericile din Transil- 
vania, pe care le-a sprijinit cu tot ce 
a putut în vremea de restriște pe ca- 
re o traversau. 


După 7 ani de păstorire la Roman, 
îmbolnăvindu-se, găseşte prilejul 
potrivit să se retragă în sihăstriile 
din muntele Chiriac și, adunând mai 
mulţi monahi de un duh cu el, va 
întemeia un schit ce va purta nume- 
le Pocrov, după hramul său, Acope- 
rământul Maicii Domnului. Rându- 
iala pe care o aşază este una aspră: 
tăcere, post, rugăciune neîncetată, 
nevoinţă (5 zile pe săptămână se 
mânca fără ulei şi o dată în zi); în 
Postul Mare, părinţii se retrăgeau în 
păduri, de unde ieșeau doar sâmbătă 
la miezul nopţii, pentru Sf. Litur- 
ghie. În câţiva ani, Pocrovul se um- 
ple de monahi îmbunătăţiţi. Sf. Pai- 
sie Velicikovski va mărturisi spre 
sfârşitul secolului al XVIII: „Nu am 
atârnat Pocrovul de Neamţ, ci 

Pe lângă viaţa aspră, Sf. Pahomie a 
arătat deosebită grijă pentru tradu- 
cerile cărților Sf. Părinţi, el însuşi 
traducând Lavsaiconul, şi instruind 
copiști care să aducă la lumina zile 
cărţi sfinte, păstrate ulterior în bibli- 
otecile Neamţului. Dintre sfaturile 
sale date monahilor, s-au păstrat a- 
ceste cuvinte: „Cetește cuvintele cu 
minte deşteaptă şi cu candela şi vei 
pricepe tainele lui Dumnezeu toate. 
Lasă-te de toate relele!” 


La doi ani după zidirea Pocrovului, 
vine ca un tăvălug peste Ţara Mol- 
dovei, invadarea ei de către tătari, 
dar şi prezenţa austriecilor. Sf. Pa- 
homie îşi găseşte refugiul în Ucra- 
ina, la Kiev. Nu-şi va uita obştea, 
trimițând în fiecare an ajutoare, 
cărţi şi icoane. Murind acolo, a fost 
îngropat înaintea uşilor mari ale 
bisericii de la Kiev. Urma rămășiţe- 
lor sale s-a pierdut, până în anul 
2013, când la Pocrov s-au descoperit 
niște sfinte moaşte. Apoi, citindu-se 
Cazania lui Varlaam, s-a descoperit 
o însemnare a unui ucenic al Sf. Pa- 
homie: „această carte ... am cumpă- 
rat-o eu, ... din cămara Pecerskii... 
când am fost după rămăşiţele răpo- 
satului Pahomie, care a fost episcop 
la Roman. 1725”. Acest fapt este cu 
atât mai minunat, cu cât canoniza- 
rea sfântului de către Biserica Orto- 
doxă Română se făcuse an-terior, 
respectiv în anul 2007. 


Lucrarea sa de înnoire duhovniceas- 
că a pregătit obştile monahale pen- 
tru revigorarea ce va urma sub Sf. 
Paisie de la Neamţ. Acest păstor mi- 
nunat nu şi-a uitat oile nici azi, ci 
există consemnate mai multe mi- 
nuni pe care Sf. Pahomie le-a făcut 
în zilele noastre. E.G. 





Cei patru stâlpi ai anului 2021 


CREDINȚA (IV) 


Cuvânt al IPS Hierotheos Vlachos 





„Lumea s-a săturat de verbalism teologic, 
e nevoie de oameni arzând de credinţă vie!” 


a ortodoxă este empirică, 
nu speculativă, este expresie a 
ascezei şi a experienţei, iar nu rod 
al intelectului. Potrivit Sfântului 
Grigorie Teologul, Părinţii teolo- 
ghiseau „ca nişte pescari”, iar nu a- 
ristotelic; în chip duhovnicesc, iar 
nu demonic; bisericeşte, iar nu ne- 
gustoreşte; spre folosul [sufletesc], 
iar nu spre fățărnicie. Şi potrivit de- 
finiției bine ţintite a Sfântului Gri- 
gorie Palama, „cei care pâtimesc 
cele dumnezeieşti sunt sfinţii, 
iar nu intelectualii”. 


Dacă citim imnul credinţei cuprins 
în Epistola către Evrei a Sf. Apostol 
Pavel, vom vedea că ea este empi- 
rică, nu intelectuală. „Prin credin- 
ță, au biruit împărăţii, au făcut 
dreptate, au dobândit făgăduinţele, 
au astupat gurile leilor, au stins pu- 
terea focului, au scăpat de ascuţișul 
sabiei, s-au împuternicit, din slabi 
ce erau s-au făcut tari în război, au 
întors taberele vrăjmașilor pe fu- 


gă” (Evrei 11, 33-34). 


Această credinţă care biruieşte îm- 
părăţii, care astupă gurile leilor, ca- 
re stinge puterea focului etc., nu 
este una intelectuală, ci empirică, 
harismatică. Sfinţii nu au biruit pe 
diavol și stihiile lumii prin studiu 
intelectual, prin speculaţii, ci prin 
viața lui Hristos pe care o aveau în 
ei întru Duhul Sfânt şi care le dă- 


SF. MACARIE NOTARA al Corintului 
(17 aprilie 1805) 
Ierarh şi cărturar care a participat la curentul de înnoire 
monastică și duhovnicească în lumea greacă prin redes- 
coperirea şi publicarea scrierilor Sfinţilor Părinţi, a au- 
torilor duhovniceşti şi a isihasmului în particular, el 
este cunoscut mai ales pentru editarea și tipărirea, îm- 
preună cu sfântul Nicodim Aghioritul, a unor importan- 
te compilaţii de spiritualitate ortodoxă, cum sunt Filo- 


calia şi Everghetinosul. 


Sf. Me. TOMAIDA (14 aprilie sec. III-IV) 
Este izbăvitoarea celor chinuiţi de îndreptățirea de 
sine şi a celor ce doresc eliberarea de patimi. Născută 


dea putere. Prin această credinţă au 
săvârşit sfinții minunile. 


Sunt importante și cele spuse de Sf. 
Maxim Mărturisitorul pe această 
temă. Vorbind despre credinţă, el 
dă o definiţie surprinzătoare: cre- 
dinţa este putere relaţională şi legă- 
tură strânsă „a desăvârşitei uniri 
celei mai presus de fire şi nemilo- 
cite a celui ce crede cu Dumnezeu 
Cel crezut”. Sfinţii au dobândit co- 
muniunea cu Dumnezeu, iar noi ur- 
măm credinţa lor, a Sfinţilor de- 
Dum-nezeu-purtători. 


De asemenea, tot Sf. Maxim vor- 
beşte despre această credinţă nefal- 
sificată și neamestecată cu alte idei 
străine: „Cel ce are credinţă nefal- 
sificată în Hristos, are în el în în- 
tregime toate harismele dumneze- 
ieşti”. Fără credinţa nefalsificată nu 
poate nimeni să mărturisească cre- 
dinţa și să sufere martiriul, nu are 
harisme şi nu se poate mântui. 


Pentru aceasta, Sf. Maxim po- 
văţuieşte: „Să păstrăm acest mare 
şi primordial medicament al 
mântuirii noastre: adică buna 
moştenire a credinţei, mărturi- 
sind cu sufletul şi cu gura plini de 
îndrăzneală, aşa cum ne-au învăţat 
Părinţii noştri”. Dacă cercetăm cu 
luare aminte acest pasaj, vedem 
limpede cum credinţa este primul 








medicament al mântuirii; credinţa 
este bună moştenire pe care o pri- 
mim de la Părinţii dinaintea noas- 
tră, şi trebuie să păzim acest leac, 
ca să ne tămăduim; trebuie să o 
mărturisim cu sufletul şi cu gura, 
cu îndrăzneală şi curaj, aşa cum fă- 
ceau şi cum ne învățau Părinţii 
noştri. 


Suntem chemaţi să trăim credinţa 
ca viaţă, ca părtăşie cu Dumne- 
zeu. Lumea s-a săturat de vorbe 
goale, de verbalism teologic fără 
măsură, lumea vrea oameni arzând 
de această credinţă vie, care să bi- 
ruiască toate duhurile vicleniei. De- 
sigur, trăim într-o perioadă de cri- 
ză, pentru depăşirea căreia se stră- 
duiesc conducătorii noştri politici, 
dar există şi o altă criză, criza cre- 
dinței ortodoxe, falsificarea adevă- 
rului, secularizarea din Biserică şi 
în teologie. Astăzi se surpă credinţa 
adevărată, însăși viaţa Bisericii, a- 
ceea care face Sfinţi. 


Cât se poate de actual este cuvântul 
lui Hristos: „Dar Fiul Omului, când 
va veni, va găsi, oare, credinţă pe 
pământ?” (Luca 18:8). Cu siguranţă 
va găsi biserici, construcţii, centre 
spirituale, dar va mai găsi El oare 
credinţa vie pe care o aveau sfinţii 
şi prin care făceau minuni? 


în Egipt, în Alexandria, din părinţi evlavioși, când a îm- 


plinit vârsta de 15 ani, a fost măritată cu un tânăr pes- 


car şi s-a aşezat împreună cu acesta în casa socrului ei. 
După o vreme, socrul s-a aprins însă de pofta trupească 
faţă de nora sa şi a încercat să o ademenească mai întâi 
cu vorbe frumoase ca să îşi împlinească pofta necurată. 
Sfânta însă s-a apărat, rugându-l să nu o mai îndemne 
la o asemenea faptă şi să îndepărteze de la el o aseme- 
nea ispită necurată. Atunci socrul ei, mâniindu-se, a 


ameninţat-o cu sabia dacă nu vroia să se supună poftei 
lui. Iar ea înfruntându-l, i-a răspuns fără teamă că pre- 


fera să moară decât să primească o astfel de fărădelege. 
Furios, bătrânul a lovit-o cu sabia, tăind-o în două, și 
astfel a primit sfânta cununa muceniciei. 


Stareţii Optinei 


Cuviosul Macarie 
(1788-1860) 


LUMINOS PURTĂTOR AL 
HARULUI STĂREȚIEI 





(a Mihail, cum s-a numit 
prin Botez, s-a născut într-o fami- 
lie de boieri din Orlov (orăşel aflat la 
aproape 1000 km de Moscova, în 
centrul Rusiei). A avut o copilărie li- 
niștită, fiind bolnăvicios. Iubea cărți- 
le, muzica, singurătatea. Cânta deose- 
bit la vioară, găsind în ea o mare bu- 
curie. A rămas de timpuriu fără ma- 
ma sa, care a spus odată despre micul 
Mihail: „Inima mea simte că din 
acest copil va ieşi ceva neobişnuit”. 
După ce a rămas orfan de ambii pă- 
rinți, Mihail a împărţit averea între 
fraţi, a renunţat la slujba de contabil 
şi s-a aşezat cu traiul pe proprietatea 
sa. Insă viaţa din lume nu-l interesa. 
Citea mult şi căuta rezolvări la cele 
mai arzătoare întrebări ale minţii şi 
INIMII. 


În anul 1810, Mihail merge într-un 
pelerinaj la Sihăstria Plosciansk și nu 
se va mai întoarce în lume. Aici îl cu- 
noaşte pe stareţul Atanasie, ucenicul 
Sfântului Paisie de la Neamţ, pe care 
îl va avea ca îndrumător duhovnicesc 
şi care îl va tunde în vieţuirea mona- 
hală sub numele de Macarie. Starețul 
Atanasie era preocupat de cercetarea 
şi traducerea literaturii patristice. A- 
ducând din Moldova multe texte, el și 
l-a alăturat în această lucrare pe Cu- 
viosul Macarie care a continuat tra- 
ducerile şi în anii de vieţuire la Op- 
tina. Aici, sub îndrumarea duhovni- 
cului său Leon, căruia şi-a încredinţat 
deplin voia și căruia i-a urmat în stă- 
reție la adormirea sa, Cuviosul Maca- 
rie a inițiat tipărirea manuscriselor 
și traducerilor Sfântului Paisie Veli- 
cikovski. Sub oblăduirea Cuviosului 
Macarie au apărut un şir de traducă- 
tori şi editori de literatură duhovni- 
cească, atât de necesară Rusiei orto- 
doxe, abia scăpată de influenţa catoli- 
cizantă a secolului al XVIII-lea, întă- 
rind legătura dintre stareţii de la Op- 
tina şi intelectualii ruşi. 


Sf. Macarie a ajuns să fie cunoscut şi 
prețuit de către intelighenţia de la 
Moscova şi Sankt Petersburg, astfel 
că Optina a devenit loc de retragere 
pentru mulţi dintre ei. Aceştia căutau 
nu doar compania stareţului cărtu- 


rar , ci mai ales puterea de tămăduire 
sufletească pe care i-a dat-o Dumne- 
zeu. Oameni precum scriitorii Tolstoi 
și Gogol ori filosoful Kireevski erau 
oaspeţi obişnuiţi ai mănăstirii. 


Dar nu numai cărturarii Rusiei îl iu- 
beau pe Cuviosul Macarie, ci mai ales 
poporul simplu, care răspundea cu 
multă dragoste la dragostea și rugă- 
ciunile stareţului pentru cei obidiţi. 





lată cum îl descrie un contemporan: 
„Având o fire mai mult puternică de- 
cât blândă, însă prin puterea daruri- 
lor, acest chip care oglindeşte sufle- 
tul curat, iubitor şi smerit, poartă o 
frumuseţe oarecum nepământeană, 
exprimând trăsăturile interioare ale 
omului, roadele sufletului pe care le 
pomenesc apostolii. În general, păs- 
tra acea îmbinare a simplităţii co- 
pilăreșşti, a liniștii şi a smereni- 
ei şi aceasta îl făcea asccesibil tutu- 
ror şi fiecăruia în parte”. 


Pentru smerenia sa, Dumnezeu i-a 
dat har peste har. Odată la stareţ a 
fost adus un îndrăcit, care nu-l cu- 
noştea şi nu mai fusese la Optina. A- 
cesta, văzându-l pe stareţ, s-a năpus- 
tit cu un urlet asupra lui: „Macarie 
vine, Macarie vine!”, lovindu-l peste 
obraz. Cuviosul a întors imediat şi 
celălalt obraz, iar bolnavul s-a prăbu- 
șit fără simţire la pământ. S-a trezit 
vindecat. Vrăjmaşul n-a putut supor- 
ta smerenia stareţului. 





„Cuvântul este ca vrabia: 
zboară, dar nu poți să-l 
prinzi. Foarte des, din 
cauza cuvintelor nesoco- 
tite, se întâmplă mai mul- 
te necazuri decât din cau- 
za faptelor. De aceea este 
numit omul cuvântător, 
ca să pronunţe cuvinte 
gândite şi chibzuite.” 


Domnul i-a dăruit Cuviosului Maca- 
rie şi darul discernământului. Fiecă- 
ruia dintre cei care veneau la dânsul 
pentru a-şi descoperi sufletul, el îi 
dădea medicamentul potrivit. Cuvân- 
tul său smerit era cuvânt lucrător şi 
cu putere, căci trezea credinţa şi as- 
cultarea în cel necredincios. Cuv. Ma- 
carie avea și darul Rugăciunii neînce- 
tate, iar aceasta îşi pusese pecetea 
inclusiv pe chipul său, căci faţa îi era 
luminoasă, strălucind de bucurie du- 
hovnicească şi dragoste către aproa- 
pele. 


Cuviosul Macarie iubea foarte mult 
florile. Le planta lângă chilia sa şi în 
timp foarte scurt au apărut o mulţime 
de imitatori. Inșişi acești stareţi, ca şi 
florile raiului, răspândeau un miros 
plăcut prin sfinţenia lor. El s-a preo- 
cupat mult de toate laturile vieţii mo- 
nahale de la Optina, începând cu sluj- 
bele, cântarea şi rugăciunea neînceta- 
tă, şi terminând cu înfrumusețarea 
mănăstirii cu pomi şi flori. Viaţa lui 
se scurgea între privegherile de toată 
noaptea, îndrumarea duhovnicească 
a pelerinilor, răspunsul la miile de 
scrisori venite din toată ţara şi lucrul 
la cărţile de suflet folositoare. 


Cu doi ani înainte de sfârşitul său, Sf. 
Macarie a primit schima cea mare, iar 
cu un an înainte şi-a prezis adormi- 
rea. Deşi bătrân și bolnav, Cuviosul 
nu a încetat să-i primească pe fiii săi 
duhovniceşti şi pe pelerini, îndru- 
mându-i şi binecuvântându-i. În data 
de 7/20 septembrie 1860, după îm- 
părtăşirea cu Sfintele lui Hristos 'Tai- 
ne, Cuviosul Macarie a trecut în pace 
la Domnul. Este cunoscut faptul că 
atunci când l-au îngropat lângă el pe 
stareţul Anatolie, mormântul cuvio- 
sului Macarie s-a surpat, coșciugul s- 
a deschis şi trupul fericitului stareţ a 
ieşit la iveală cu totul neputrezit. 


Să avem rugăciunile lui! 


M.Z. 


st 4 
air, 





Tinerețe fără bătrâneţe și 
viaţă fără de moarte 


Fragment din tâlcuirea basmului, făcută 
de Constantin Noica 





Deoarece am fost îndemnați să căutăm tâlcuirea basmului românesc „Linereţe 
fără bătrâneţe şi viaţă fără de moarte”, vă oferim un fragment din minunata 
interpretare a marelui nostru cărturar, Constantin Noica, ce trebuie privită în- 
tr-o cheie duhovnicească. Intregul text poate fi găsit în cartea sa, „Sentimentul 


românesc al fiinţei”. 





Este singurul basm care nu se în- 
cheie în chip fericit şi totuşi singurul 
care exprimă, nu indirect ca orice 
basm, ci direct, plinătatea, măsura 
şi adevărul a ceea ce se poate numi: 
fiinţă. Este cu adevărat „mincinos 
cine nu crede”, aşa cum începe bas- 
mul. Dar cum să nu crezi, când aco- 
lo e vorba despre ce este, ce ești şi 
ce devine pe lumea aceasta? 
Impăratul şi împărăteasa sunt „a- 
mândoi tineri şi frumoşi”, ca noi 
toţi la urma urmelor, în câte un ceas 
al vieţii, şi îşi doresc, iarăși ca noi 
toţi, să intre într-o bună devenire 
întru devenire, adică să se reia şi să 
prelungească, având copii. 


Numai că împăratul și împărăteasa 
n-au parte de Făt-Frumos pentru că 
dimpotrivă, dincolo de destinele lor, 
acesta se împlinește. „Mai-nainte 
însă de a veni ceasul naşterii, copi- 
lul se puse pe plâns, de n-a putut 
niciun vraci să-l împace. Atunci îm- 
păratul a început să-i făgăduiască 
toate bunurile din lume, dar nici a- 
șa n-a fost cu putință să-l facă să 
tacă.” Este motivul pruncului ce nu 
vrea să apară pe lume, fără a şti în- 
tru ce anume. 


Vocabula „întru” (cu bogăţia de în- 
țelesuri ce se concentrează în ea) es- 
te specifică limbii române. Căci ivi- 
rea pe lume, dacă nu se petrece în 
chip orb şi sub somnambulismul de- 
venirii simple a lucrurilor şi vieţii, 
trebuie să fie întru ceva, aşa cum o 
creaţie a omului, atunci când acesta 
o întreprinde, trebuie să fie și ea în- 
tru ceva. Altminteri de ce s-ar ivi 
creaţia, care întotdeauna este o îm- 
plinire şi o excepţie? 


Dar împăratul din poveste nu ştie, la 
început, de excepţie şi făgăduieşte 


pruncului regula. Îi făgăduieşte stă- 
pânire lumească: „Taci, dragul ta- 
tei, că ți-oi da împărăţia cutare şi 
cutare”; dar pruncul nu tace. „Taci, 
fiule, că ţi-oi da de soție pe cutare 
sau cutare fată de împărat”; dar 
pruncul nu tace şi refuză să se nas- 
că, pentru că tot ce i se oferă astfel 
este doar integrarea sa în rânduiala 
simplă a devenirii întru devenire. 


„Nu cunoaştem o altă o- 
peră în proză a geniului 
românesc care să aibă 
atâta miez, de la primul 
şi ultimul gând, şi o a- 
tât de riguroasă scriitu- 
ră ori rostitură.” 


Atunci părintele aruncă vorba, nesă- 
buită şi fără acoperire din parte-i, 
dar despre care ştie sau măcar simte 
că poate fi ispititoare pruncului, de 
vreme ce îl scoate din rânduiala o- 
bișnuită: „Taci, fătul meu, că ți-oi 
da Tinerețe fără bătrâneţe şi 
viaţă fără de moarte”. Atunci a- 
bia, când află întru ce trebuie să se 
nască, pruncul „tăcu şi se născu”. 


Este extraordinar acest: „tăcu şi se 
născu”. E un cuvânt adevărat pentru 
toate ivirile de excepţie în lume, în 
particular pentru toate creaţiile din 
sânul ei. Orice creaţie se naşte din- 
tr-un plâns și dintr-o tăcere. Fireşte 
că tot ce este viaţă se naște chinuit; 
dar la viaţa obişnuită plânsul şi tă- 
cerea sunt şi ele obişnuite, pe când 
aici plânsul pruncului este nefiresc 
(cum să plângă şi să i se audă plân- 
sul în sânul mamei?), iar tăcerea es- 
te a altei gestaţii decât cea a firii. 
Simţi zbuciumul şi plânsul în cuge- 
tul sau chiar în viaţa unui creator, şi 








pe urmă parcă îi auzi tăcerea. Ceva a 
plâns în Bach înainte de a compune 
o Pătimire; apoi tăcu şi Pătimurea 
se născu. 


Pentru că, aşadar, fiul s-a născut 
sub semnul lui „a fi întru ceva anu- 
me”, căci altminteri n-ar fi intrat în 
viaţă, el trebuie să caute, nu ştie bi- 
ne ce; dar s-o facă sub comanda- 
mentul vorbei: „nu m-ai căuta da- 
că nu m-ai fi găsit”. El spune ta- 
tălui său: „Sunt nevoit să cutreier 
toată lumea până voi găsi făgădu- 
ința pentru care m-am născut.” Fi- 
ul de împărat nu vrea şi de altfel nu 
mai poate, „născut” cum este sub 
semnul fiinţei, să intre în rotirea cea 
nesfârşită a lumii, în rotitor. El este 
în altă ordine, în cea a rostitorului, 
unde vieţile şi lucrurile se rostesc 
mai adânc şi mai bine. 


Iar pentru a atinge fiinţa, nu trebuie 
alese căile împărăteşti, ci „un cal 
răpciugos”, dar care în realitate 
poartă în el năzdrăvănia. Fiinţa se 
naşte modest. Îţi trebuie dăruire, în 
felul acela cum îl învaţă acum calul 
răpciugos: „Să mă-ngryeşti tu în- 
suți şase săptămâni şi orzul să mi-l 
dai fiert în lapte”. Simpla aspirație 
la fiinţă trebuie să ne dea măsură. Și 
într-adevăr, conștiința sa cea bună îi 
spune cum să nu aleagă straie şi ar- 
me noi sau sciplitoare, ci „armele şi 
hainele tătâne-său de când era flă- 
cău”. Căci, în definitiv, feciorul îşi 
caută „fiinţa”; dar aceasta se trage 
îndărăt la părinţi, la cei ce i-au dat 
ființă pământească. Cu asemenea 
arme ruginite — dar ale sale, ale spi- 
ţei sale, ale locului său — pentru care 
îi trebuie şase săptămâni spre a le 
face din nou să lucească, stă acum 
gata să pornească Făt-Frumos în că- 
lătoria sa cea mare... 


